 PROCEDURI RECOMANDATE ÎN TRAFICUL DE RADIOAMATOR SECTIUNEA 1 TRAFICUL RADIOTELEGRAFIC 1 - (1) Apelul facut de o statie de radioamator poate fi: a) apel general pentru toate statiile care lucreaza în banda respectiva; b) apel cu adresa pentru una sau mai multe statii (2) Apelul general este constituit dupa cum urmeaza: a) cuvântul CQ (repetat de trei ori cel mult); b) cuvântul DE; c) indicativul statiei care face apelul (repetat de trei ori cel mult); d) litera K (invitatie la transmitere) (3) În cazul apelului catre statiile DX, la cuvântul CQ se poate adauga cuvântul DX, iar în cazul apelului catre statii dintr-o anume tara sau continent, prefixul sau prescurtarea corespunzatoare tarii sau continentului respectiv (4) În cadrul concursurilor, cuvântul CQ poate fi înlocuit cu un altul caracteristic concursului, conform regulamentului acestuia (TEST, CONTEST, CQAA etc ) (5) Apelul cu adresa este constituit dupa cum urmeaza: a) indicativul statiei chemate (repetat de cel mult trei ori); b) cuvântul DE; c) indicativul de apel al statiei care cheama (repetat de cel mult trei ori); d) litera K (6) În cazul când conditiile de stabilire a legaturii sunt dificile, apelul poate fi transmis repetat, dar nu mai mult de zece ori 2 - (1) Raspunsul la apel este constituit dupa cum urmeaza: a) indicativul de apel al statiei care a chemat (repetat de cel mult trei ori); b) cuvântul DE; c) indicativul de apel al statiei care a fost chemata (repetat de cel mult trei ori); d) litera K (2) Dupa primirea raspunsului la apel, statia respectiva transmite mesajul dorit folosind în acest scop fie limbajul clar, fie codurile sau prescurtarile permise de prezentul Regulament, folosirea altor coduri sau prescurtari fiind interzisa (3) În mod obligatoriu, începutul si sfârsitul mesajului trebuie sa contina indicativul de apel al corespondentului, cuvântul DE si indicativul de apel propriu (4) Traficul poate fi desfasurat în orice limba (5) În cazul lucrului BK (break-in=întrerupere), se procedeaza în felul urmator: a) statia care a transmis si urmeaza sa receptioneze, transmite dupa terminarea mesajului, cuvântul BK; b) statia care a receptionat si urmeaza sa transmita, raspunde folosind cuvântul BK, cuvântul DE sau indicativul propriu (repetat de cel mult trei ori) (6) În cazul schimburilor de mesaje foarte scurte, în special al celor din timpul concursurilor, se poate omite transmiterea preambulului, intrându-se direct în continutul mesajului 3 - (1) La sfârsitul legaturii, fiecare statie participanta transmite: a) indicativul statiei corespondente; b) cuvântul DE; c) indicativul statiei proprii; d) cuvântul SK (Stop Keying = sfârsit de transmitere) transmis legat (2) Pentru a se evita un raspuns din partea unei alte statii decât cea chemata, litera K poate fi înlocuita cu prescurtarea KN SECTIUNEA 2 TRAFICUL RADIOTELEFONIC 4 - În traficul radiotelefonic, procedurile de apel, de raspuns la apel, de desfasurare a traficului si de închidere a legaturilor sunt, în principiu, identice cu cele din traficul radiotelegrafic, cu deosebirea ca prescurtarile DE, K, SK, BK, etc , se înlocuiesc cu cuvintele sau expresiile echivalente, iar literele care compun indicativele de apel se vor exprima cu folosirea alfabetului fonetic international SECTIUNEA 3 TRAFICUL DE PRIMEJDIE 5 - (1) În cazul situatiilor exceptionale, prevazute în prezentul Regulament, care necesita efectuarea unui trafic de primejdie, radioamatorii vor folosi procedura de apel general, mentionata mai sus, la care expresia CQ va fi înlocuita cu expresia QRRR (semnal de primejdie) emisa de trei ori (2) Dupa transmiterea preambulului, va urma textul propriu-zis al mesajului de primejdie, care va contine informatii privind natura primejdiei si a ajutorului solicitat, adresa si numele zonei calamitate sau a persoanei aflate în primejdie, precum si orice alte informatii care ar putea usura acordarea ajutorului necesar (3) Pentru raspunsul la apelul de primejdie, se va folosi procedura de raspuns la apel indicata la sectiunea privind traficul radiotelegrafic cu mentiunea ca între indicativul de apel al statiei care a fost chemata (repetat de cel mult trei ori) si litera K se va introduce prescurtarea RRR (confirmarea receptiei semnalului de primejdie) urmata de QRRR (4) Radioamatorul care receptioneaza un mesaj de primejdie în benzile de radioamator trebuie sa întrerupa imediat emisia proprie si sa ia nota de mesajul respectiv iar daca dupa o perioada de asteptare constata ca nici o alta statie nu raspunde apelului de primejdie, radioamatorul va raspunde el însusi, luând în continuare toate masurile posibile în vederea acordarii ajutorului solicitat (5) Radioamatorul care receptioneaza un mesaj de primejdie în alte benzi decât cele de radioamator trebuie sa ia nota de mesajul respectiv si sa asculte în continuare traficul de primejdie iar în cazul în care constata ca mesajul de primejdie nu primeste raspuns de la alte statii, el va transmite telefonic continutul mesajului de primejdie organelor competente (6) Se interzice radioamatorilor folosirea expresiilor SOS si MAYDAY rezervate statiilor serviciilor mobil maritim si aeronautic 